17:00 Dagbestuur vergader met voorsitters van kommissies en leiers van bedieninge
Saterdag 18 September
Saterdag 02 Oktober
Lente Mini Mark
Erediens Tema: Bedien God se veelvoudige genade aan elkeen wat jou pad kruis
In die aanloop tot die munisipale verkiesing—bid vir ons land en al sy mense.
Emmie van Schoor
Ella le Roux
Baie geluk aan die volgende persone wat bevestig word as wyksleiers in Ballito Gesinskerk.
Baie sterkte vir jou taak – weet dat die Here jou met jou gawes in sy diens sal gebruik.
Mag Paulus se ervaring van sy amp ook jou ervaring wees
Mag hierdie woorde jou belydenis wees, maar ook vir jou 'n inspirasie wees!
Daar kom 'n Covid-19 deurry toetssentrum op die parkeerterrein agter die kerkgebou. Hulle werf tans personeel met verpleegagtergrond. Gesels hieroor met Wynand Maartens of kontak die kerkkantoor.
Ballito Gesinskerk gaan maandeliks 'n mini-mark op 'n Saterdagoggend aanbied. Ons begin op Saterdag, 02 Oktober vanaf 08:00.
Lidmate kan 'n tafel huur teen R100 en produkte verkoop waarvan die wins hulle eie is, of lidmate kan koek, beskuit, brood, poeding, ens. skenk waarvan die wins vir die gemeente gaan.
Ons is een van die min gemeentes wat 'n eie webblad het, meeste maak staat op webspasie wat die Sinode voorsien. Die voordeel daaraan om egter jou eie webblad te kan bedryf, is dat jy dit kan verander en aanpas by omstandighede.
Ons wil jou uitnooi om 'n bietjie te gaan loer na wat Ballito Gesinskerk se webblad alles bied. Dit is beslis nie stagnant nie en dit verander gedurig en word ook gereeld op datum gebring.
Klik op INLIGTING waar daar werklik 'n streepsak vol inligting beskikbaar is.
Wat is nuut op die oomblik?
Die preekargief is die nuutste verandering. Doen jouself 'n guns en maak daar 'n draai!
Dan is daar ons Foto Album wat by die dag groei met foto's van onlangse gebeure sowel as foto's uit jare gelede. Feitlik weekliks word daar nuwe fotoreekse bygevoeg. Kyk gerus, heel moontlik is daar selfs 'n foto of twee van jou!
Geniet ons webblad, dit is myne en joune!
Ons gemeente se manne kuier elke Saterdag om 07:00 saam op ZOOM waar ons lekker gesels en lewendige gesprekke voer oor aktuele onderwerpe. Enige van ons manne is hartlik welkom om in te skakel! Die Zoom ID en wagwoord sal Vrydag deurgestuur word.
Die Leesrooster tekste vir die 15de Sondag van Koninkrykstyd: Spreuke 22:1-2, 8-9, 22-23, Psalm 125, Jakobus 2:1-10, (11-13) 14-17 en Markus 7:24-37.
Sondag 12 September—Maleisië
Bid vir Geopende Deure se vennote wat onvermoeid werksaam is in diens van die Maleisiese Kerk. Bid dat God aan hulle wysheid, krag en vrede sal gee. Bid dat hulle sal aanhou om 'n diensbare hart te hȇ, en sal aanhou om in Sy weë te wandel.
Maandag 13 September—Bhoetan
Mense wat teen Christene gekant is, beskuldig Geopende Deure-vennote gereeld valslik daarvan dat hulle die Covid-19 reëls verbreek. Bid vir ons vennote vir beskerming en wysheid om te weet hoe om vervolgde gelowiges in hierdie uitdagende tyd te ondersteun.
Dinsdag 14 September—Sjina
Daar is heelwat "donker" areas in Sjina se strategie om die Kerk stil te maak, veral in jeugwerk. Prys die Here dat, daar waar dinge donker raak, Jesus se lig helderder skyn en die donkerte verdryf. Bid dat die jeug in Sjina al meer aangetrokke sal wees tot die ware lig – Jesus.
Woensdag 15 September—Guinee
Rachel (19), wat by haar uitgbreide familie woon, is laasjaar betrap toe sy tuis besig was om haar Bybel te bestudeer. Rachel het geweet haar lewe is in gevaar en het weggharloop. Bid dat God vir Rachel en almal wat haar veilig hou sal beskerm.
Donderdag 16 September—Sentraal-Asië
Hou aan om vir Chalpona* te bid, wie se Moslemseuns wil hȇ dat sy haar geloof moet prysgee. Sy het gesȇ haar seuns moet voorgee dat hulle haar nie ken nie as hulle bekommerd is oor wat mense van haar gaan sȇ, waarna hulle voorwerpe in haar huis gebreek het. Bid vir krag vir Chalpona terwyl sy hierdie teenstand ervaar.
Vrydag 17 September—Kameroen
Weens die onophoudelike aanvalle van Boko Haram, het baie mense besluit om eerder na die berge te trek, waar hulle met skerpioene en slange te doen kry. Bid vir God se voorsiening en beskerming vir hierdie gelowiges.
Saterdag 18 September—Ethiopië
Toe Haman (76) vroeër vanjaar na Christenskap bekeer het, was die mans in sy dorp kwaad omdat hy hul tradisionele geloof verlaat het. Hulle het sy gewasse verwoes, sy vee gevat en gedreig om hom en sy gesin dood te maak. Bid dat die Here vir Haman, sy gesin en die kerk waar hulle skuiling gevind het, sal beskerm.